AIRTEL
టెలినార్‌ ఇండియాను కొనుగోలు చేస్తున్న ఎయిర్‌టెల్‌
ముంబై: భారత్‌లో విలీనాల వెల్లువ కొనసాగుతోం ది. ప్రత్యేకించి టెలికాంరంగంలో ఇటీవలికాలంలో అందుబాటు లో ఉన్న చిన్న కంపెనీలను కొనుగోలుచేసి దేశవ్యాప్త నెట్‌వర్క్‌ వైపు ప్రస్తుతం కొనసాగుతున్న టెలికాం కంపెనీలు కసరత్తులు ముమ్మరంచేసాయి. ముఖేష్‌ అంబానీ ఆధ్వర్యంలో రిలయన్స్‌ జియో మార్కెట్‌కు ప్రవేశించినప్పటి నుంచి ఈ విలీనాల జోరు మరింతగా పెరిగింది. ఇప్పటికే ఐడియా సెల్యులర్‌, వొడాఫోన్‌ ఇండియా విలీనం ప్రక్రియ జోరందుకోగా, అనిల్‌ అంబానీకి చెందిన ఆర్‌కామ్‌, ఎయిర్‌సెల్‌, ఎంటిఎస్‌ వంటి కంపెనీల విలీ నం మరోవైపు ఊపందుకుంది. ఈవిలీనాలు దాదాపు ఓకొలిక్కి వచ్చాయి. ఇక తాజాగా ఇప్పటివరకూ దేశంలో అతిపెద్ద టెలి కాం కంపెనీగా చెప్పుకుంటున్న ఎయిర్‌ టెల్‌ తాజాగా టెలినార్‌ ఇండియాను కొనుగోలుకు కసరత్తులు చేస్తోంది.
నార్వేజియన్‌ టెలికాం నెట్‌వర్క్‌ ఆపరేటర్‌ టెలినార్‌ పరిధిలోని టెలినార్‌ ఇండియా యూనిట్‌ను కొనుగోలుచేసి తన దేశవ్యాప్త నెట్‌ వర్క్‌ను పటిష్టంచేసుకోవాలని చూస్తోంది. భారత్‌లో ప్రస్తుతం ఆరు రాష్ట్రాల్లో నెట్‌వర్క్‌తో ఉన్న టెలినార్‌ ఇండియా కార్యకలా పాలను మొత్తం భారతి ఎయిర్‌టెల్‌ కొనుగోలు చేస్తున్నట్లు ప్రక టించింది. అయితే ఇందుకు సంబంధించిన ఆర్థిక విధివిధానా లను మాత్రం వెల్లడించలేదు. టెలికాంరంగంలోకి గత ఏడాది ఆర్‌జియో ప్రవేశించినప్పటి నుంచి టెలికాం రంగం మొత్తం రద్దీ పెరిగిపోయింది. మూడునెలలపాటు ఉచిత సిమ్‌ ఆఫర్‌, ఆపై రోజుకు వన్‌జిబి డేటాకు మించకుండా మరో మూడునెలలు పొడిగించి మార్చి31వతేదీవరకూ పొడిగించడం, తాజాగా మళ్లీ కేవలం 99 రూపాయలతో రిజిస్ట్రేషన్‌ చేసుకుంటే 303 నెల సరి చెల్లింపు పద్ధతిలో ఏడాదికాలంపాటు జియో ఉచితసేవల న్నీ అందుతాయని ప్రకటించింది. వీటితో ఇప్పటికే టెలికాం రం గంలోని ఇతర కంపెనీలు భారీ నష్టాలను చవిచూస్తుండగా ఈ విధానంతో మరికొంతనష్టాలు ఎదుర్కొంటుందని అంచనా. గడ చిన నాలుగేళ్లలో భారతిఎయిర్‌టెల్‌ అతితక్కువస్థాయి లాభా లనుప్రకటించింది. అక్టోబరు, డిసెంబరు త్రైమాసికంలో ఐడియా సెల్యులర్‌ దేశంలోని మూడో అతిపెద్ద కంపెనీ మొట్టమొదటి సారిగా త్రైమాసిక నష్టం ప్రకటించింది. జియోస్‌ గేమ్‌ప్లాన్‌కు ఇతర కంపెనీలు హడలిపోతున్నట్లు కనిపిస్తోంది. బ్రిన్‌ వొడా ఫోన్‌ గ్రూప్‌ గతనెలలో తన భారతీయ అనుబంధ కంపెనీని ఐడియాసెల్యులర్‌తో విలీనంచేసేందుకు ప్రతిపాదనలు కదిపింది. 12బిలియన్‌ డాలర్ల విలువైన ఈప్రక్రియతో దేశంలోనే అతిపెద్ద నెట్‌వర్క్‌గా జాయింట్‌ వెంచర్‌ అవతరిస్తుంది.
అంతేకాకుండా లక్షకోట్లకుపైగా ఉన్న రెండుసంస్థల రుణభారాన్ని తగ్గించుకోవా లని కూడా చూస్తోంది. జియో అనుసరిస్తున్న మార్కెట్‌ వ్యూహా నికి ఇతర కంపెనీలు పునరేకీకరణ బాటపట్టాయనే చెప్పాలి. అం తకుముందు రిలయన్స్‌ కమ్యూనికేషన్స్‌ కూడా తన వైర్‌లెస్‌ బిజినెస్‌ను చిన్న కంపెనీ ఎయిర్‌సెల్‌తో విలీనంచేసే ప్రక్రియను చేపట్టింది. భారత్‌నుంచి వైదొలగాలన్న విదేశీసంస్థల నిర్ణయాన్ని తేలిగ్గా తీసుకునేందుకు వీలులేదు. టెలినార్‌భారత్‌లో భవిష్యత్తు లో కొనసాగాలంటే మరింతగా పెట్టుబడులు అవసరం అవుతా యి. అయితే ఏకీకృత పద్ద్ధతిలో ఈ స్థాయికి వెళ్లడం అవసరం లేదని సిఇఒటెలినార్‌ సిగ్వేబ్రెక్కి వెల్లడించారు. విలీనం ప్రతిపాద నలతో ఎయిర్‌టెల్‌ షేర్లు 5.5శాతం పెరిగాయి. సింగపూర్‌ టెలి కమ్యూనికేషన్స్‌ కూడా రెండోఅతిపెద్ద వాటాదారుగా ఉన్నారు. ఈడీల్‌ ప్రకటించిన వెంటనే భారతిషేర్లు ఒక్కసారిగా పెరిగాయి.